|  |
| --- |
|  |
| Cwestiynau Cyffredin |
|  |
| Hydref 2018 |

Cynnwys

[Beth yw ymgyrch haeddiant? 1](#_Toc527641956)

[Beth yw ymgyrch basio? 1](#_Toc527641957)

[Beth fydd fy oriau gwaith? 1](#_Toc527641958)

[Beth fydd fy nghyflog? 1](#_Toc527641959)

[Pa fuddion sydd gen i hawl iddynt fel swyddog carchar? 2](#_Toc527641960)

[Cynllun pensiwn 2](#_Toc527641961)

[Gwyliau blynyddol 2](#_Toc527641962)

[Gwyliau banc, cyhoeddus a braint 2](#_Toc527641963)

[Cydbwysedd bywyd a gwaith 2](#_Toc527641964)

[Benthyciad tocyn tymor 2](#_Toc527641966)

[Cynllun beicio i'r gwaith 3](#_Toc527641967)

[Disgowntiau arbennig 3](#_Toc527641968)

[Rhaglen cymorth i weithwyr 3](#_Toc527641969)

[GAYE – Rhoi drwy gyflog 3](#_Toc527641970)

[Cymdeithas Chwaraeon y Gwasanaeth Carchardai (PSSA) 3](#_Toc527641971)

[Pa gymwysterau sydd eu hangen arnaf? 3](#_Toc527641972)

[Beth sy'n digwydd pan fyddaf yn ymgeisio? 4](#_Toc527641973)

[Ar beth y byddaf yn cael fy asesu yn ystod fy nghais? 4](#_Toc527641974)

[Beth y mae'r profion ar-lein yn ei gynnwys? 6](#_Toc527641975)

[Beth sy'n digwydd yn y Ganolfan Asesu a Recriwtio (ARC)? 6](#_Toc527641976)

[Beth sydd angen i mi ei wneud i baratoi am y profion ffitrwydd? 7](#_Toc527641977)

[Pa hyfforddiant y byddaf yn ei gael? 7](#_Toc527641978)

[Beth fydd y cwrs Hyfforddiant Lefel Mynediad i Swyddogion Carchar yn ei gynnwys? 8](#_Toc527641979)

[A oes raid i mi wisgo gwisg unffurf? 9](#_Toc527641980)

# Beth yw ymgyrch haeddiant?

**Ymgyrch haeddiant:** Bydd ymgeiswyr yn cael eu penodi i swydd wag yn nhrefn haeddiant, ar sail eu perfformiad yn yr ARC. Bydd hyn yn golygu na fydd unrhyw ymgeisydd yn cael cynnig swydd wag hyd nes y bydd yr ymgeiswyr i gyd wedi cwblhau'r ARC neu erbyn dyddiad cau asesiadau'r ymgyrch, sy'n rhedeg am 8 wythnos ar ôl dyddiad cau'r ymgyrch. Unwaith y bydd swydd wag wedi ei chynnig i chi, fe gynhelir yr archwiliadau cyn-gyflogaeth.

# Beth yw ymgyrch basio?

**Ymgyrch basio:** Byddwch yn cael eich penodi i'r swydd wag nesaf a ddaw ar gael ac fe gynhelir yr archwiliadau cyn-gyflogaeth.

# Beth fydd fy oriau gwaith?

Gall swyddogion carchar ddewis gweithio wythnos 37, 39 neu 41 awr. Mae angen goruchwylio ein carchardai 24/7 felly byddwch yn gweithio ar sail patrwm sifftiau fydd fel arfer dros 39 awr yr wythnos, fydd yn cynnwys rhai sifftiau nos, penwythnos a gwyliau cyhoeddus a banc (bydd unrhyw wyliau banc a chyhoeddus a weithiwch yn cael eu hychwanegu at eich gwyliau blynyddol - mwy o fanylion isod).

Bydd eich cyflog yn dibynnu ar faint o oriau y byddwch yn gweithio. Bydd gennych gyfle i weithio goramser mewn rhai amgylchiadau.

Mae opsiynau cydbwysedd bywyd a gwaith, fel oriau rhan amser a rhannu swydd, hefyd ar gael ar ôl i chi gwblhau eich cwrs POELT 10 wythnos llawn amser a’ch cyfnod cynefino.

# Beth fydd fy nghyflog?

Dylech ddarllen yr hysbyseb swydd am fanylion cyflog ar gyfer y sefydliad sydd gennych mewn golwg.

**Mae'r oriau sifft arferol i swyddogion carchar yn seiliedig ar wythnos waith o 39 awr a hysbysebir y cyflog ar y sail yma. I ddechrau byddwch ar gontract 37 awr hyd nes y byddwch wedi cwblhau'r POELT ac yna gallwch ddewis gweithio rhwng 37 a 41 awr yr wythnos.**

Bydd gennych hawl i ystod eang o fuddion. Mwy o fanylion am y rhain isod.

# Pa fuddion sydd gen i hawl iddynt fel swyddog carchar?

## Cynllun pensiwn

Mae staff yn cael eu cofrestru'n awtomatig ar Gynllun Pensiwn y Gwasanaeth Sifil. Os dewiswch ymuno â'r cynllun hwn, gallwch wneud cyfraniad cyfartalog o 5.45% o'ch cyflog gan ddibynnu ar eich enillion a byddwn ni fel cyflogwr yn gwneud cyfraniad cyfartalog o 18%. <http://www.civilservicepensionscheme.org.uk/>

## Gwyliau blynyddol

Bydd gennych wyliau blynyddol yn dechrau ar 25 diwrnod y flwyddyn gan godi i 30 diwrnod y flwyddyn ar ôl 10 mlynedd o wasanaeth.

## Gwyliau banc, cyhoeddus a braint

Mae carchardai'n rhedeg 24/7 a bydd disgwyl i chi weithio ar rai gwyliau banc a chyhoeddus. Fodd bynnag byddwn yn ychwanegu unrhyw wyliau cyhoeddus y byddwch yn eu gweithio at eich gwyliau blynyddol.

## Cydbwysedd bywyd a gwaith

Mae'r Gwasanaeth Carchardai'n awyddus i annog trefniadau gweithio hyblyg. Mae cydbwysedd bywyd a gwaith yn rhoi mwy o gyfle i staff weithio'n fwy hyblyg os yw'n bosib i reolwyr a sefydliadau wneud trefniadau i ganiatáu hynny. Mae ceisiadau i weithio'n hyblyg yn amodol ar gwblhau eich cwrs POELT 10 wythnos, sy'n rhaid ei gwblhau'n llawn amser.

## Benthyciad tocyn tymor

Gallwch fenthyg cost eich tocyn tymor blynyddol ar gyfer teithio i'r gwaith yn ddi-log, a'i dalu'n ôl dros y 12 mis canlynol.

## Cynllun beicio i'r gwaith

Gallwch hefyd gymryd rhan yn y cynllun Beicio i'r Gwaith ac arbed rhwng 30%-40% ar y gost o brynu beic ac ategolion beic drwy dynnu'r ad-daliadau misol cyn i dreth ac yswiriant gwladol gael eu tynnu o’ch cyflog.

## Disgowntiau arbennig

Cynigiwn ystod o wahanol ddisgowntiau ar gyfer nifer o fusnesau ar draws y DU. Gallwch arbed ar siopa mewn archfarchnadoedd, siopau stryd fawr ac wrth siopa ar-lein.

## Rhaglen cymorth i weithwyr

Mae gan yr holl staff fynediad at ein Rhaglen Cymorth i Weithwyr sy'n rhoi cyngor a chymorth annibynnol, am ddim a chwbl gyfrinachol dros y ffôn 24/7.

## GAYE – Rhoi drwy gyflog

Rhoddwn gyfle i chi roi arian i achosion da bob mis, yn uniongyrchol drwy eich cyflog, fel bod staff yn gallu elwa o arbedion treth.

## Cymdeithas Chwaraeon y Gwasanaeth Carchardai (PSSA)

Cymdeithas Aelodaeth yw'r PSSA sydd ar agor i'r holl staff sy'n gweithio yn y gwasanaeth carchardai, gan gynnwys rhai ar gontract neu yn y sectorau Addysg a Gofal Iechyd ayyb. Gallwch ymuno â'r gymdeithas am ffi fisol fach.

Mae'r digwyddiadau'n cynnwys twrnameintiau chwaraeon, Parth Sgïo, Diwrnod Sba, Saethu Colomennod Clai, Treial Velodrome, Tri Chopa, Rafftio Dŵr Gwyn a llawer mwy.

Mae'r PSSA yn gymdeithas wych i roi cyfle i chi gyfarfod cydweithwyr, gwneud ffrindiau a chynnwys eich teulu.

#

# Pa gymwysterau sydd eu hangen arnaf?

Nid oes angen unrhyw gymwysterau penodol ar gyfer y rôl hon. Mae gennym lawer mwy o ddiddordeb yn eich galluoedd, ymddygiadau, cryfderau ac addasrwydd ar gyfer y swydd.

# Beth sy'n digwydd pan fyddaf yn ymgeisio?

Unwaith y byddwch wedi ymgeisio, bydd angen i chi basio dau brawf ar-lein: Prawf Senario sy'n ymwneud ag ystod o wahanol sefyllfaoedd y gallech eu hwynebu wrth weithio mewn carchar; a Phrawf Rhifedd. Mae'r profion hyn yn profi bod gennych y sgiliau crebwyll a rhifedd sylfaenol i fod yn swyddog carchar.

Os byddwch yn pasio'r profion ar-lein, byddwn yn eich gwahodd i fynychu Canolfan Asesu a Recriwtio (ARC). Mae gan yr ARC chwe elfen y bydd angen i chi eu pasio i symud ymlaen gyda'ch cais.

Os byddwch yn pasio ein canolfan ARC, bydd y cam nesaf yn dibynnu a wnaethoch ymgeisio ar gyfer ymgyrch basio neu haeddiant.

* **Ymgyrch basio:** Byddwch yn cael eich penodi i'r swydd wag nesaf a ddaw ar gael ac fe gynhelir yr archwiliadau cyn-gyflogaeth.
* **Ymgyrch haeddiant:** Bydd ymgeiswyr yn cael eu penodi i swydd wag yn nhrefn haeddiant, ar sail eu perfformiad yn yr ARC. Bydd hyn yn golygu na fydd unrhyw ymgeisydd yn cael cynnig swydd wag hyd nes y bydd yr ymgeiswyr i gyd wedi cwblhau'r ARC neu erbyn dyddiad cau asesiadau'r ymgyrch, sy'n rhedeg am 8 wythnos ar ôl dyddiad cau'r ymgyrch. Unwaith y bydd swydd wag wedi ei chynnig i chi, fe gynhelir yr archwiliadau cyn-gyflogaeth.

Yn ystod y cyfnod archwiliadau cyn-gyflogaeth, efallai y cynigiwn daith o gwmpas carchar i ddangos i chi sut beth fyddai gweithio mewn carchar cyn i ddechrau yn eich rôl.

Gall y broses fetio gymryd tua thri mis. Unwaith y byddwch wedi pasio, byddwn yn eich cofrestru ar gwrs hyfforddiant lefel mynediad i swyddogion carchar (POELT). Ar yr amod eich bod yn pasio eich cwrs POELT byddwch yn dechrau gweithio yn y carchar sydd wedi'i ddyrannu i chi.

Gallai'r broses gyfan o ymgeisio i ddechrau yn eich rôl fel swyddog carchar gymryd o leiaf 10 wythnos.

# Ar beth y byddaf yn cael fy asesu yn ystod fy nghais?

Bydd y broses asesu'n eich profi yn erbyn gwahanol sgiliau, ymddygiadau a chryfderau a ddangoswyd i fod yn bwysig ar gyfer rôl swyddog carchar. Bydd hefyd angen i chi basio'r safon ffitrwydd angenrheidiol. Byddwch yn cael eich asesu mewn nifer o wahanol ffyrdd drwy gydol y broses.

**Cam 1 – Profion Ar-lein**

Rhaid i bob ymgeisydd basio dau brawf ar-lein: Prawf Senario sy'n ymwneud ag ystod o wahanol sefyllfaoedd y gallech eu hwynebu wrth weithio mewn carchar; a Phrawf Rhifedd. Mae'r profion hyn yn profi bod gennych y sgiliau crebwyll a rhifedd sylfaenol i fod yn swyddog carchar.

Rhoddir mwy o fanylion a chwestiynau enghreifftiol yma: <https://prisonandprobationjobs.gov.uk/prison-officer/tips-for-applying/>

**Cam 2 – Canolfan Asesu a Recriwtio (ARC)**

Os byddwch yn pasio Cam 1, byddwn yn eich gwahodd i fynychu Canolfan Asesu a Recriwtio (ARC). Rhoddir mwy o fanylion am y ganolfan ARC yma: <https://prisonandprobationjobs.gov.uk/prison-officer/tips-for-applying/>

Mae'r ARC yn profi a oes gennych y galluoedd, ymddygiadau, cryfderau a'r ffitrwydd i wneud y gwaith. Mae gan yr ARC chwe elfen y bydd angen i chi eu pasio i symud ymlaen gyda'ch cais:

* **Prawf Rhifedd**

Bydd y prawf byr hwn yn cadarnhau a oes gennych y sgiliau rhifedd sylfaenol sydd eu hangen i gyflawni eich dyletswyddau fel swyddog carchar. Bydd y pethau y profir chi arnynt yn rhai y cawsoch eich asesu arnynt yn flaenorol yn y Prawf Rhifedd ar-lein.

* **Prawf Saesneg**

Bydd hwn yn profi eich gallu ysgrifenedig ac yn asesu a allwch ddefnyddio ffynonellau gwybodaeth ysgrifenedig i wneud penderfyniadau effeithiol. Rydym yn chwilio am rywun gyda llawysgrifen glir a darllenadwy ac sy'n gallu ysgrifennu mewn brawddegau sy'n dangos dealltwriaeth resymol o ramadeg. Bydd angen i chi gymryd gwybodaeth o wahanol ffynonellau a'i chrynhoi mewn fformat ysgrifenedig.

* **Chwarae Rôl**

Byddwch yn cael eich asesu ar ddau brawf chwarae rôl 10 munud. Bydd y rhain yn gofyn i chi chwarae rôl swyddog carchar sy'n rhyngweithio â charcharor mewn gwahanol sefyllfaoedd. Maen nhw'n seiliedig ar senarios y gallech yn hawdd eu hwynebu wrth weithio mewn carchar.

Nid oes angen i chi wybod dim ymlaen llaw am rôl y swyddog carchar i basio. Byddwch hefyd yn cael eich asesu ar eich gallu i siarad a deall Saesneg rhugl.

* **Cyfweliad**

Mae'r cyfweliad 30 munud yn seiliedig ar gryfderau gyda ffocws ar eich cymhelliad a beth sy'n eich argyhoeddi. Bydd ystod o gwestiynau yn eich asesu yn erbyn nifer o gryfderau a ddangoswyd i fod yn bwysig ar gyfer rôl y swyddog carchar. Byddwch hefyd yn cael eich asesu ar eich gallu i siarad a deall Saesneg rhugl.

* **Asesiad Meddygol**

Bydd angen i chi gael asesiad meddygol, wedi'i gynnal gan nyrs hyfforddedig, i gadarnhau y gallwch gymryd rhan yn ddiogel ym mhrawf ffitrwydd yr ARC. Bydd yr asesiad yn cynnwys prawf golwg a sgrinio iechyd sylfaenol (gan gynnwys gwirio eich pwysedd gwaed).

* **Prawf Ffitrwydd**

Os pasiwch eich asesiad meddygol, byddwn yn profi eich dygnwch – gyda phrawf blîp i amseru rhedeg rhwng dau bwynt, a'ch sioncrwydd – yn defnyddio rhediad gwennol. Byddwn hefyd yn profi cryfder rhan uchaf eich corff i weld a allwch ddal tarian reiat 7kg a gafael mewn darn o gyfarpar.

## Beth y mae'r profion ar-lein yn ei gynnwys?

* Defnyddiwn y Profion Senario i asesu a allwch farnu pa mor effeithiol fyddai camau y gallech eu cymryd mewn ymateb i senarios y gallech yn hawdd eu hwynebu wrth weithio mewn carchar.
* Defnyddiwn y Prawf Rhifedd i asesu a allwch weithio gyda gwybodaeth rifyddol mewn sefyllfaoedd y gallech yn hawdd eu hwynebu wrth weithio mewn carchar.
* Rhoddir mwy o fanylion am y profion ar-lein yma: <https://prisonandprobationjobs.gov.uk/prison-officer/tips-for-applying/>

## Beth sy'n digwydd yn y Ganolfan Asesu a Recriwtio (ARC)?

Mae'r Ganolfan Asesu a Recriwtio (ARC) yn profi a oes gennych y galluoedd, ymddygiadau, cryfderau a'r ffitrwydd i wneud y gwaith.

* **Prawf Rhifedd**

Bydd y prawf byr hwn yn cadarnhau a oes gennych y sgiliau rhifedd sylfaenol sydd eu hangen i gyflawni eich dyletswyddau fel swyddog carchar. Bydd y pethau y profir chi arnynt yn rhai y cawsoch eich asesu arnynt yn flaenorol yn y Prawf Rhifedd ar-lein.

* **Prawf Saesneg**

Bydd hwn yn profi eich gallu ysgrifenedig ac yn asesu a allwch ddefnyddio ffynonellau gwybodaeth ysgrifenedig i wneud penderfyniadau effeithiol. Rydym yn chwilio am rywun gyda llawysgrifen glir a darllenadwy ac sy'n gallu ysgrifennu mewn brawddegau sy'n dangos dealltwriaeth resymol o ramadeg. Bydd angen i chi gymryd gwybodaeth o wahanol ffynonellau a'i chrynhoi mewn fformat ysgrifenedig.

* **Chwarae Rôl**

Byddwch yn cael eich asesu ar ddau brawf chwarae rôl 10 munud. Bydd y rhain yn gofyn i chi chwarae rôl swyddog carchar sy'n rhyngweithio â charcharor mewn gwahanol sefyllfaoedd. Maent yn seiliedig ar senarios y gallech yn hawdd eu hwynebu wrth weithio mewn carchar.

Nid oes angen i chi wybod dim ymlaen llaw am rôl swyddog carchar i basio. Byddwch hefyd yn cael eich asesu ar eich gallu i siarad a deall Saesneg rhugl.

* **Cyfweliad**

Mae'r cyfweliad 30 munud yn seiliedig ar gryfderau gyda ffocws ar eich cymhelliad a beth sy'n eich argyhoeddi. Bydd ystod o gwestiynau yn eich asesu yn erbyn nifer o gryfderau a ddangoswyd i fod yn bwysig ar gyfer rôl swyddog carchar. Byddwch hefyd yn cael eich asesu ar eich gallu i siarad a deall Saesneg rhugl.

* **Asesiad Meddygol**

Bydd angen i chi gael asesiad meddygol, wedi'i gynnal gan nyrs hyfforddedig, i gadarnhau y gallwch gymryd rhan yn ddiogel ym mhrawf ffitrwydd yr ARC. Bydd yr asesiad yn cynnwys prawf golwg a sgrinio iechyd sylfaenol (gan gynnwys gwirio eich pwysedd gwaed).

**Prawf Ffitrwydd**

Os pasiwch eich asesiad meddygol, byddwn yn profi eich dygnwch – gyda phrawf blîp i amseru rhedeg rhwng dau bwynt, a'ch sioncrwydd – yn defnyddio rhediad gwennol. Byddwn hefyd yn profi cryfder rhan uchaf eich corff i weld a allwch ddal tarian reiat 7kg a gafael mewn darn o gyfarpar.

**Os pasiwch y profion ar-lein, byddwn yn rhoi gwybodaeth ychwanegol am yr ARC i chi a sut i baratoi.**

## Beth sydd angen i mi ei wneud i baratoi am y profion ffitrwydd?

Byddwch yn cael prawf stamina neu ddygnwch – gyda phrawf blîp i amseru rhedeg rhwng dau bwynt, a phrawf sioncrwydd – yn defnyddio rhediad gwennol. Byddwn hefyd yn profi cryfder rhan uchaf eich corff i weld a allwch ddal tarian reiat 7kg a gafael mewn darn o gyfarpar.

Os pasiwch y profion ar-lein, byddwn yn rhoi gwybodaeth ychwanegol am yr ARC i chi a sut i baratoi.

#

# Pa hyfforddiant y byddaf yn ei gael?

‘Bydd y Diploma Lefel 3 mewn Gofal yn y Ddalfa yn disodli’r cwrs 10 wythnos cyfredol, sef y cwrs hyfforddiant sylfaenol i Swyddogion Carchar (POELT), o fis Ebrill 2020. Bydd y diploma yn cynnwys o leiaf 12 mis o ddysgu a byddwch yn ennill cymhwyster lefel 3, a roddir gan Skills for Justice.

Bydd y rhaglen yn cynnwys:

Cyfnod cynefino o bythefnos yn y sefydliad lle byddwch chi’n gweithio

9 wythnos o hyfforddiant sylfaenol yn y Ganolfan Dysgu a Datblygu.

Dysgu o fewn y sefydliad ar gyfer gweddill y cwrs.

Yn ystod y cyfnod o ddysgu o fewn y sefydliad, bydd yna ‘checkpoint’, lle byddwch yn treulio wythnos yn eich sefydliad ac wythnos mewn Canolfan Dysgu a Datblygu.

## Sut bydd y diploma yn eich paratoi i fod yn swyddog carchar?

Bydd y diploma yn datblygu'r holl wybodaeth, sgiliau ac ymddygiadau sydd eu hangen ichi fod yn Swyddog Carchar hyderus. Byddwch yn cwblhau hyfforddiant yn y dosbarth ac ar-lein ynghyd â chael eich hyfforddi wrth ichi weithio yn eich swydd, fel eich bod yn cael ymarfer a gwella eich sgiliau gyda cymorth a chefnogaeth eich cydweithwyr.

## Sut byddwch chi’n cael eich cefnogi trwy gydol y diploma?

Nid yw’r diploma yn ymwneud ag ennill cymhwyster newydd yn unig, bydd hefyd yn eich helpu i fod y Swyddog Carchar gorau y gallwch fod. Byddwch hefyd yn cwrdd â’ch hyfforddwr a’ch rheolwr llinell yn rheolaidd trwy gydol cyfnod y cwrs.’

# A oes raid i mi wisgo gwisg unffurf?

Oes, byddwch yn cael gwisg unffurf i'w gwisgo.